Държавен вестник, бр. 7, 2019 г., стр. 21

БРОЙ  7	
Д Ъ Р Ж А В Е Н  В Е С Т Н И К 	
СТР.  21  
Заинтересуваните страни – министърът на 
икономиката и министърът на регионалното 
развитие и благоустройството, редовно при-
зовани, не изпращат представител.
Ответникът – прокурор от Върховната ад-
министративна прокуратура, моли решението 
като правилно да бъде оставено в сила.
Върховният административен съд, петчле-
нен състав, като обсъди допустимостта на 
касационните жалби и отменителните осно-
вания, изложени в тях по чл. 218 от АПК, 
приема за установено следното:
Касационните жалби са допустими и по-
дадени в срок.
С обжалваното решение тричленен състав 
на Върховния административен съд, IIІ отде-
ление, е отменил Наредбата за изменение и 
допълнение на Наредба № 16 от 12.08.1999 г. 
за ограничаване на емисиите на летливи 
органични съединения при съхранение, то-
варене или разтоварване и превоз на бензин, 
обнародвана в ДВ, бр. 33 от 27.04.2012 г., 
издадена от министъра на околната среда и 
водите, министъра на икономиката, енерге-
тиката и туризма, министъра на транспорта, 
информационните технологии и съобщени-
ята, министъра на регионалното развитие и 
благоустройството и министъра на здравео-
пазването, с изключение на § 1, § 10, § 12, 
т. 3 и § 16, за които протестът е оставен без 
разглеждане и е прекратено производството, 
тъй като са изменени или отменени преди 
постановяване на съдебното решение и за тях 
протестът няма предмет.
С Наредбата за изменение и допълнение 
на Наредба № 16 от 12.08.1999 г. за ограни-
чаване на емисиите на летливи органични 
съединения при съхранение, товарене или 
разтоварване и превоз на бензин, обнародвана 
в ДВ, бр. 14 от 18.02.2014 г., са изменени § 13, 
18 и 19 от процесната наредба, обнародвана в 
ДВ, бр. 33 от 27.04.2012 г., с § 10, т. 1, § 12 и 
§ 13 съответно от наредбата за изменение и 
допълнение на наредбата, обнародвана в ДВ, 
бр. 14 от 18.02.2014 г. В тази част решението 
е недопустимо поради липса на предмет на 
протеста, по който е постановено, и ще следва 
да бъде обезсилено, а производството по на-
стоящото дело следва да бъде прекратено. В 
този смисъл е трайната практика на 5-членни 
състави на Върховния административен съд 
в Решение № 8710 от 17.06.2013 г. по адм. д. 
№ 5536/2013 г., Решение № 1483 от 11.02.2016 г. 
по адм. д. № 6344/2015 г. и Решение № 7107 
от 14.06.2016 г. по адм. д. № 3775/2016 г. и на 
проф. Живко Сталев, „Българско гражданско 
процесуално право“, издание на издателство 
„Наука и изкуство“, 1979 г., стр. 461, втори 
абзац отгоре надолу.
Доводът за еднократно действие на процес-
ната Наредба за изменение и допълнение на 
Наредба № 16 от 12.08.1999 г. за ограничаване 
на емисиите на летливи органични съединения 
при съхранение, товарене или разтоварване 
и превоз на бензин, обнародвана в ДВ, бр. 33 
от 27.04.2012 г., е неоснователен. Видно от 
текстовете на процесната наредба, с тях се 
променя съдържанието на правни норми от 
изменяната и допълвана наредба, с което се 
създават нови правила за поведение, които 
определят процесната наредба като нормативен 
акт по смисъла на чл. 75, ал. 1 от АПК, както 
правилно е приел тричленният състав на ВАС.
Тричленният състав на ВАС е възприел 
фактическа обстановка, съобразена с предста-
вените в преписката и съдебното производство 
доказателства. Обосновано е приел, че наредба-
та е издадена от министъра на околната среда 
и водите и от заинтересуваните министри 
на икономиката, енергетиката и туризма, на 
транспорта, информационните технологии и 
съобщенията, на регионалното развитие и 
благоустройството и на здравеопазването въз 
основа на законова делегация по чл. 9, ал. 1 от 
Закона за чистотата на атмосферния въздух. 
Правилен е изводът на тричленния състав 
на ВАС, че оспорената наредба представлява 
подзаконов нормативен акт и подаденият про-
тест е допустим за разглеждане в останалата 
є част. Според тричленния състав на ВАС 
проектът за наредба е публикуван на интернет 
страницата на Министерството на околната 
среда и водите без мотиви и без доклад. Била 
е съставена междуведомствена работна група 
с членове от Министерството на околната 
среда и водите, Изпълнителната агенция по 
околна среда, Министерството на икономика-
та, енергетиката и туризма, Министерството 
на здравеопазването, Министерството на 
регионалното развитие и благоустройството, 
Министерството на транспорта, информаци-
онните технологии и съобщенията, Изпълни-
телна агенция „Автомобилна администрация“, 
Българската петролна и газова асоциация и 
Българския институт по метрология. Израбо-
теният проект от междуведомствената работна 
група е приет на 10.02.2011 г., изпратен е за 
съгласуване в заинтересуваните ведомства и с 
протокол на междуведомствената работна група 
от 19.03.2011 г. проектът за наредба е одобрен. 
Съставен е доклад от заместник министъра на 
околната среда и водите, в който е посочено, че 
проектът за наредбата въвежда в националното 
законодателство изискванията на Директива 
2009/126/ЕО на Европейския парламент и на 
Съвета от 21 октомври 2009 г. относно Етап 
II на улавянето на бензиновите пари при за-
реждането на моторни превозни средства на 
бензиностанциите (Директивата). В доклада е 
посочено, че с проекта се въвеждат по-строги 
изисквания от Европейското законодателство, 
което се транспонира – всички бензиностанции 
се оборудват със система, съответстваща на 
Етап II, а не само за бензиностанции с опреде-
лена производителност. В доклада е посочено, 
че следва проектът да бъде нотифициран от 
Европейската комисия.